Roger Ailes kesäkuussa 2013.
**Roger Eugene Ailes** (15. toukokuuta 1940 Warren, Ohio – 18. toukokuuta 2017 Palm Beach, Florida) oli yhdysvaltalainen televisiojohtaja ja mediakonsultti. Hänet tunnettiin parhaiten Fox Newsin ja Fox Television Stations Groupin toimitusjohtajana; hän hoiti tehtävää heinäkuuhun 2016 asti, jolloin erosi tehtävistään seksuaaliahdistelusyytösten vuoksi.

Ennen televisiojohtajan uraansa Ailes toimi republikaanipresidenttien Richard Nixonin, Ronald Reaganin ja George H. W. Bushin sekä Rudy Giulianin ensimmäisen pormestarinvaalikampanjan mediakonsulttina. Hän myös toimi 1990-luvun alussa jonkin aikaa NBC:n kaapeliuutistoiminnan johtajana, ennen kuin siirtyi Foxille.

Vuonna 1996 Ailes perusti Fox News -uutiskanavan, ja uutistoiminnan on arvioitu edistäneen Yhdysvaltojen kahtiajakautuneisuutta.

Erottuaan Foxin toimitusjohtajan tehtävistä Ailes toimi jonkin aikaa Donald Trumpin vuoden 2016 presidentinvaalikampanjan neuvonantajana, auttaen Trumpia valmistautumaan vaaliväittelyihin.

Ailes kuoli Floridan Palm Beachissa 18. toukokuuta 2017 lyötyään päänsä viikkoa aiemmin kaatumisen yhteydessä. Palm Beachin piirikunnan kuolemansyyntutkijan mukaan Ailesin kuolinsyynä oli kovakalvonalainen verenvuoto, jota hänen sairastamansa hemofilia pahensi.

Toimittaja Gabriel Sherman julkaisi Ailesin TV-urasta kirjan *The Loudest Voice in the Room*, ja sen pohjalta tehtiin vuonna 2019 TV-sarja *The Loudest Voice*, jossa häntä esittää Russell Crowe. Samana vuonna sai ensi-iltansa myös elokuva *Bombshell*, jossa Ailesia esittää John Lithgow.

Lähteet
-------

1. ↑  Fox Newsin entinen toimitusjohtaja Roger Ailes on kuollut *Helsingin Sanomat*.  18.5.2017. Viitattu 18.5.2017.   
Haberman, Clyde: Roger Ailes, Who Built Fox News Into an Empire, Dies at 77 *The New York Times*.  18.5.2017. Viitattu 18.5.2017. (englanniksi)
2. ↑  Toonkel, Jessica – Richwine, Lisa: Fox News chief Ailes resigns after sexual harassment claims *Reuters*.  21.7.2016. Viitattu 5.5.2018. (englanniksi)
3. ↑  Castillo, Michelle: How embattled Fox News CEO Roger Ailes transformed cable news *CNBC*.  20.7.2016. Viitattu 5.5.2018. (englanniksi)
4. 1 2  Ehnholm Hielm, Sara: Mannen utan tillit – Roger Ailes.  *Hufvudstadsbladet*, 29.3.2020, s. 26–27. Artikkelin maksullinen verkkoversio.. Viitattu 29.3.2020.
5. ↑  Haberman, Maggie – Parker, Ashley: Roger Ailes Is Advising Donald Trump Ahead of Presidential Debates *The New York Times*.  16.8.2016. Viitattu 5.5.2018. (englanniksi)
6. ↑  Hyman, Alyssa – Stewart, Chris: Roger Ailes fell, hit head at Palm Beach home on May 10, no evidence of foul play *WPTV*.  18.5.2017. Viitattu 5.5.2018. (englanniksi)

Kirjallisuutta
--------------

* Brock, David: *The Fox Effect: How Roger Ailes Turned a Network into a Propaganda Machine*. New York: Anchor, 2012. ISBN 978-0-307-27958-3.
* Sherman, Gabriel: *The Loudest Voice in The Room: How ihe Brilliant, Bombastic Roger Ailes Built Fox News – and Divided a Country*. New York: Random House, 2014. ISBN 978-0-8129-9285-4.
* Swint, Kerwin: *Dark Genius: The Influential Career of Legendary Political Operative and Fox News Founder Roger Ailes*. New York: Union Square Press, 2008. ISBN 978-1-4027-5445-6.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Yhdysvallat
* Kroatia
* Puola

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Roger Ailes